Nasjonalt program for kartlegging og overvåking av biologisk mangfold

1. Bakgrunn

(må si noe om forholdet til artdatabanken)

2. Anbefalinger fra utvalget

Etablering av et nasjonalt program for kartlegging og overvåking av biologisk mangfold vil måtte gå over lang tid. Dette innebærer at selv etter de fire årene som utvalget har fått til å etablere programmet, vil det gjenstå mye arbeid for å gjøre det både biologisk og forvaltningsmessig helhetlig. 

Data om biologisk mangfold har vært samlet inn i lang tid. Kvaliteten på dataene varierer mye, og stedfestingen er svært ulik. Noen kartleggings og overvåkingsprogrammer er systematiserte sektorprogram for å skaffe beslutningsunderlag for sektoren. Andre er mer FOU baserte aktiviteter over avgrensede tidsperioder. For å lage et nasjonalt program er det viktig at innsatsen settes inn både i forhold til å koordinere/harmonisere pågående aktiviteter, iverksette aktiviteter som er klare for implementering, etablere nye aktiviteter på områder som er viktige for areal og ressursforvaltningen og å øke tilgjengeligheten av eksisterende og kommende data. 

Av budsjettmessige grunner er det nødvendig å faseforskyve en del av aktivitetene som foreslås i rapporten. Utvalget finner det derfor riktigst å videreutvikle og iverksette kartleggingsaktiviteter i første del av programperioden, for deretter å øke fokuset på overvåkingsaktiviteter senere i perioden. 

Tiltak som er utredet i 2002 med mål å etablere et helhetlig program kan hovedsakelig knyttes til følgende aktiviteter:

· Videreføre og intensivere eksisterende program

· Videreutvikle eksisterende program

· Koordinere / harmonisere eksisterende program

· Implementere vedtatte program

· Utrede nye program

· Iverksette nye program

· Etablere systemer og tekniske løsninger for datasamordning og dataflyt

Framdriften i etableringen av det nasjonale programmet vil være avhengig av den årlige budsjettoppfølgingen. For å kunne gjøre programmet operativt så raskt som mulig, vil det være riktigst å styrke den pågående kartleggingen av biologisk mangfold i kommunene, implementere planlagte aktiviteter samt å øke tilgjengeligheten av kartfestede biologiske data.  

Senere i programperioden planlegges det å prioritere overvåkingsaktiviteter og nødvendige nyetableringer sterkere.

Det er i dag flere kartleggingsprogram som er under implementering. Det  bør sikres en optimal harmonisering og koordinering mellom dem. Videre er det et kapasitetsunderskudd når det gjelder kvalitetsikring og håndtering av innsamlede data. Artsdatabanken må sørge for at deres datatilfang på truede arter og naturtyper er tilstrekkelig kvalitetssikret og dekkende i forhold til bankens funksjon.  Når det gjelder fremskaffelse av data og kvalitetssikring vil det være en rekke flaskehalser hos de ulike databaseeierne. Det er derfor viktig å legge vekt på innsamling av prioriterte data om biologisk mangfold i forhold til kapasiteten på kvalitetsikringen og tilgjengeliggjøringen.

Her vil en prioritert liste over tiltak presenteres. For hvert tiltak gis informasjon om ansvarlig sektor og finansiering.

3. Tematiske anbefalinger

3.1 Trua arter, -naturtyper og fremmede arter

Deltakere i arbeidsgruppen:

	Institusjon
	

	MD
	Ingunn B. Lid  (gruppeleder)

	NINA
	Frode Ødegaard (sekretær), John Atle Kålås

	DN
	Terje Klokk

	LD
	Beate Løken

	FID
	Roald Paulsen

	HI
	Anders Jelmert, John Alvsvåg

	UFD
	Jorunn Nakken

	NFR
	Magnar Bjerga

	SABIMA
	Irene Lindblad

	Skogforsk
	Hans H. Blom

	NIJOS
	Jogeir Stokland

	UiO
	Lars Ove Hansen, Gro Gulden


Dagens status

Dagens status viser enorme utfordringer både på kartleggings- og overvåkingssiden, samt fremmede arter. Det er derfor klart at verken det programmet som nå skal settes i gang eller Artsdatabanken i sine første år skal kunne dekke alle de behov som er pekt på i denne gjennomgangen. Her må det prioriteres strengt fordi det verken er nok penger eller tilstrekkelig faglig kapasitet. På sikt er imidlertid dette dokumentet et viktig faglig grunnlag for Artsdatabanken å bruke i sin planlegging av virksomheten. 

Mange organismegrupper er relativt godt kjent og kartlagt, mens de artsrikeste organismegruppene (insekter og sopp) omfatter en rekke store grupper (innen f eks tovinger, årevinger, sekksporesopp) som det er svært mangelfulle kunnskaper om i Norge (ofte også i Norden). Det er derfor stort behov for kartlegging av dårlig kjente grupper. Det er også behov for kartlegging av bedre kjente grupper både gjennom registrering av nye lokaliteter og ved gjenbesøk av gamle kjente lokaliteter for å oppnå bedre stedfesting, og for å vurdere den nåværende forekomsten. Den kommunale kartlegginga er i hovedsak konsentrert om kartlegging av naturtyper. Dette medfører at truete arter i liten grad registreres, selv om de finnes i arealene som kartlegges. For de godt kjente gruppene er det derfor behov for å finne ut i hvilken grad truete arter fanges opp i de arealene som i dag kartlegges, og i neste omgang utvide kartleggingen til å inkludere et større spekter av truete arter. For mindre kjente organismegrupper er det sterkt behov for supplerende kartleggingsprosjekter.

Organisert overvåking foregår i svært liten grad, utenom de få arter (hovedsakelig pattedyr og fugl) som er del av spesielle overvåkingsprogrammer. Det er stort behov for å starte overvåkingsprogram innenfor store taksonomiske grupper med liten eller ingen slik aktivitet, samtidig som allerede etablert overvåking må videreutvikles, kvalitetssikres og samordnes.

Kartlegging og overvåking av naturtyper er i en startfase i Norge. Det er behov for samordning av pågående kartleggingsaktiviteter innen MiS og kommunekartlegginga. Dette bør bl.a. inkludere harmonisering av begrepsapparat og mer fokus på punkthabitater for rødlistearter. Truete vegetasjonstyper er nå identifisert, og forekomsten av disse må nå kartlegges.

Når det gjelder kartlegging og stedfesting av de invasive, og potensielt invasive artene, gjenstår det en stor jobb. For noen få arter har vi en brukbar oversikt (mink, ørekyt, gyro). Det er kun for lakseparasitten Gyrodactylus salaris og for fremmede treslag at det foregår organisert overvåkning.

Igangsetting av nye prosjekter og prioriteringer

Pågående naturtype/habitatkartlegging i den kommunale kartleggingen og i MiS fremskaffer dokumentasjon hovedsakelig kun på naturtypenivå. Sammenhengen mellom truete naturtyper og truete arter er uklar, og det er derfor viktig at kartlegging og overvåking foregår synkront både på arts- og naturtypenivå. Kartleggingsprosjekter på enkelte prioriterte truete arter bør settes i gang. Kartlegging av hot-spots for rødlistearter gjennom presis stedfesting og oppdatering av aktuell status for kjente lokaliteter bør prioriteres fordi de indirekte kan dekke opp prioriterte, truete arter som er vanskelig å overvåke, og fordi det vil være en viktig indikator på sammenhengen mellom truete arter og naturtyper. Denne kartleggingen vil også omfatte arealer som til en viss grad ikke fanges opp i dagens kartleggingssystemer. 

Kartlegging og overvåking av truete naturtyper (inkl. veg.typer og punkthabitater) bør prioriteres høyt både pga deres egenverdi og de verdifulle naturelementene de består av. Dagens kartleggingssystemer må oppgraderes/ utvides slik at både truete vegetasjonstyper, truete punkthabitater og hot-spots for rødlistearter kan fanges opp. Et funksjonelt begrepsapparat for standard klassifisering av naturtyper og punkthabiater (som fungerer på tvers av taksonomiske grupper) er en forutsetning for forsvarlig forvaltning av slike arealer. Gjennomførbarheten av tiltakene som her skisseres er avhengig av feltinnsats fra frivillige organisasjoner, samt forbedret mottakskapasitet for taksonomisk materiale.

Man starter med kartleggingsaktiviteter, mens overvåking kommer inn i siste del av programmet. Overvåkingsprogrammet bør baseres på overvåking av populasjonsendringer hos enkeltarter, både på enkeltlokaliteter og i landsomfattende arealrepresentative nettverk. Endringer i areal og kvalitet på truete naturtyper/punkthabitater bør også overvåkes.

Gruppen foreslår å prioritere truete arter/naturtyper sterkere enn fremmede arter da habitatødeleggelse er en mer alvorlig trussel for truete arter enn fremmede arter i Norge (jf rødlista, DN 1999). Det bør imidlertid utarbeides ei liste over fremmede arter som det bør vurderes tiltak for i Norge.

Prioriteringer og forslag til budsjett:

	Ny aktivitet/ Utvidelse av eksisterende aktivitet
	Forventet årlig kostnad (1000kr)

	
	2003
	2004
	2005
	2006

	Totalt
	6300
	6300
	6300
	6300

	1a) Gjennomføre undersøkelse av hvilke rødlistearter som trolig ikke fanges opp innenfor de områdene som kartlegges i den kommunale kartleggingen eller i MiS-områdene, ved kartlegging av hot-spots for rødlistearter gjennom presis stedfesting og oppdatering av aktuell status for kjente lokaliteter (eksisterende materiale) av slike arter. Videre bør en foreslå eventuelle tiltak for videre kartlegging/

overvåking/sikring av disse artene. En metodebeskrivelse bør inngå som supplement i kartleggingshåndboka. 
	2000
	2000
	1000
	1000

	b) I tråd med Stortingets føringer sikre at kartleggingen bidrar til å bedre kunnskapen om rødlistearters status, ved at kartleggingen framskaffer ny dokumentasjon om rødlistearters utbredelse og miljøkrav. Dette gjøres ved at metodene videreutvikles og kunnskapsnivået blant registrantene heves. Dette bør i første om gang omfatte et sett med prioriterte truete arter. (Vedlegg 3 vil bare være et utgangspunkt og eksempel for utvikling av programmet). Tiltaket omfatter også å se på sammenhengen mellom truete arter og naturtyper bl a gjennom undersøkelse av i hvilken grad de truete arter forekommer innenfor de identifiserte naturtypene i den kommunale kartleggingen og i MiS-områdene.


	1000
	1500
	1300
	1300

	c) Prioritere kartlegging av truete punkthabitater    for rødlistearter som ikke fanges opp av den kommunale kartlegginga eller i MiS. Disse bør inngå som supplement i kartleggingshåndboka og i MiS. Prosjekter på bestemte punkthabitater bør inngå. 
	500
	500
	
	

	d) Oppfølging av prosjekter som belyser i hvilken grad den kommunale kartlegginga fanger opp truete vegetasjonstyper. Kartlegging av truete vegetasjonstyper, som ikke fanges opp av den kommunale kartlegginga bør prioriteres slik at disse kan stedfestes. Slike områder vil også bli supplement til naturtypekartlegginga.
	1000
	1000
	500
	500

	2. Utrede utvidelse av program for overvåking av truete arter (se vedlegg 3). Argumentasjon, strategi og metodikk må utarbeides for hver art eller artsgruppe. Dette bør inngå som hovedaktiviteten i programmet, da de fleste prioriterte truete arter faller utenfor dagens overvåkningsaktiviteter. For prioriterte arter bør det, der det er nødvendig, startes opp utvikling av metodikk så snart som mulig. Gjerne gjennom ”pilotovervåking” av noen få utvalgte arter. 
	
	
	3000
	3000

	3. Forbedre mottakskapasiteten (inkludert kontrollbestemmelse) for materiale av truete arter ved naturhistoriske samlinger. Dette kan delvis gjøres gjennom å frigjøre midler i form av prosjektstillinger for kuratering. 
	1000
	1000
	500
	500

	 4. Utvikle bedre metodikk for standard klassifisering av arters habitater, naturtyper og trusselfaktorer. Både i forhold til organismegrupper, skala i tid og rom, tilstand og hevdstatus. Det må vurderes hvordan man skal beskrive og klassifisere en del parametre i tillegg til naturtypen i den kommunale kartlegginga. 
	500
	
	
	

	 5. Utarbeide liste over fremmede arter som det bør vurderes tiltak for i Norge med tilhørende trusselfaktorer. Det bør lages forslag til kartlegging, overvåking, tiltak og tilstandsrapportering på disse artene. 
	300
	300
	
	


3.2 Kyst og hav

Deltakere i arbeidsgruppa:

	Institusjon
	

	Norges fiskerihøgskole, UiTø 
	Bjørn Gulliksen, Else Nøst Hegseth 

	Havforskningsinstituttet
	Einar Dahl, Lars Johan Naustvoll, Jan Atle Knutsen, Jakob Gjøsæter, Anders Jelmert, Jan Helge Fosså, Arne Hassel, Odd Smedstad, Halvor Knutsen

	NIVA
	Kari Nygaard, Eivind Oug, Frode Olsgard 

	NINA
	Eli Rinde, Tycho Anker-Nilssen

	SFT
	Per Erik Iversen

	Akvaplan-niva
	Sabine Cochrane

	Fiskeridepartementet
	Linda Bjørnstad, Roald Paulsen

	Fiskeridirektoratet
	Lárus Thór Kristjánsson

	Det norske veritas
	Egil Dragsund, Tor Jenssen, Sam-Arne Nøland

	Rogalandsforskning
	Veslemøy Eriksen

	Oceanor
	Karl Tangen 

	NTNU
	Torleif Holthe

	Universitetet i Bergen
	Tore Høisæter, Torleiv Brattegard

	Universitetet i Oslo, NHM
	Øystein Wiig

	Universitetet i Oslo, Biol. Inst
	Stein Fredriksen

	Norsk Polarinstitutt
	Dag Vongraven

	SABIMA
	Christian Steel

	DN
	Ingrid Mjølnerød


Fokuset innen de marine naturtypene er på kystsonen innenfor grunnlinjen, med hovedvekt på  kartlegging av biologisk mangfold i kommunene. Det skal i 2003 gjennomføres pilotstudier i utvalgte områder (kommuner) med sikte på å standardisere metodikk og gi nærmere veiledning til kommunene. Samtidig er det et mål å få satt i gang overvåking av marint biologisk mangfold med basis i forslaget til overvåkingsprogram som allerede foreligger. Generelt er kartlegging og overvåking av biologisk mangfold i marint miljø kommet svært kort i forhold til andre naturområder. 

Kartlegging av biologisk mangfold i kommunene - pilotundersøkelser

Kartleggingen av marine naturtyper i kommunene skal baseres på håndboken for marint biologisk mangfold (DN-håndbok 19-2001). Håndboken lister i alt 11 spesielle naturtyper, samt fire nøkkelområder for spesielle arter. I pilotundersøkelsene skal opplegg og metodikk prøves ut i utvalgte kommuner. Dette vil gjelde både for det helhetlige opplegget og for kartlegging av de enkelte naturtypene. 

For flere av naturtypene vil det være nødvendig med veiledning til kommunene med hensyn på metodikk for registrering, presisering av hva som skal registreres og hvordan data skal behandles og lagres. Et viktig element i pilotstudiene er derfor å finne fram til kostnadseffektive metoder som egner seg for kommunal kartlegging. Metodene må standardiseres slik at resultater kan sammenlignes fra kommune til kommune og fra landsdel til landsdel. Metodene må også være mest mulig generelle slik at de kan benyttes til kartlegging av flere naturtyper.

Etter gruppens vurdering kan følgende naturtyper kartlegges uten spesiell faglig bistand: spesielt dype fjorder, poller, elvemunningsområder, litoralbasseng, israndavsetninger, bløtbunnsområder i strandsonen 

Tilsvarende mener gruppen at det er behov for avklaringer, metodeutvikling eller bistand til: tareskog, sterke tidevannsstrømmer, fjorder med naturlig lavt oksygeninnhold, korallforekomster, 

kalkalgeforekomster, nøkkelområder for spesielle arter (østers, kamskjell, sel, sjøfugl), nøkkelområder for spesielle stammer 

Det pekes også på enkelte karakteristiske marine naturtyper som ikke er omtalt i håndboken, men som bør inkluderes i kartleggingen. Disse er: skjellsand, ålegrassamfunn, spesielle tangsamfunn, potensielle gyteområder for fisk

I alle pilotområdene vil første trinn være å sammenfatte og systematisere det som finnes av lokal informasjon om naturtypene. For flere av naturtypene og nøkkelområdene vil et element i pilotundersøkelsene være å prøve ut hvor godt eksisterende data representerer naturtypen for derved å avgjøre behovet for nye data eller tilleggsundersøkelser.

For flere naturtyper vil det kunne benyttes GIS-basert modellverktøy for å predikere mulige forekomster av naturtypen. I pilotundersøkelsene tas det sikte på å prøve ut og tildels videreutvikle eksisterende modellverktøy. Pilotundersøkelsene vil også omfatte prinsipper for datalagring og datapresentasjon. Det er et mål å sikre at lagring og presentasjon blir enhetlig og kan innarbeides i dataverktøy som kommunene har tilgjengelig, samtidig som nødvendig bakgrunnsinformasjon blir tatt vare på.

Resultatene fra pilotundersøkelsene vil danne basis for å utarbeide veiledningsmateriell til kommunene. Hvilken form veiledningsmateriellet skal ha, må avklares som en del av pilotstudiene. Mulige former er som del av startpakkene til kommunene, som tillegg til den marine håndboken eller som oppdatering av håndboken. Veiledningsmaterialet må så langt som mulig ferdigstilles i 2003 for at kartleggingen i kommunene kan starte i 2004. Arbeidsgruppen ønsker å ha et overordnet ansvar for å evaluere resultatene fra pilotundersøkelsene og vil også bidra i utarbeidelse av veiledningsmateriellet for kommunene. 

Arbeidsgruppen går inn for å velge fire områder for pilotundersøkelsene, ett i hver av regionene ’Skagerrak’, ’Nordsjøen’ (vestlandet syd for Stadt), ’Norskehavet’ (strekningen Stadt til ca. nord-Troms) og ’Barentshavet’. Pilotområdene må være representative for regionen og ha god dekning av naturtypene. Det vil være ønskelig at pilotområdene omfatter flere kommuner, har bakgrunnsdata fra relevante prosjekter, nærhet til verneområder og er jevnt geografisk fordelt. 

Konkretisering av plan for overvåking av biologisk mangfold

I foreliggende plan til overvåkingsprogram sammenstilles eksisterende overvåkingsaktiviteter og forslag til nye aktiviteter. Det er behov for å oppdatere informasjonen og konkretisere planen slik at det kan gis prioriteringer videre i det nasjonale programmet for kartlegging og overvåking av biologisk mangfold. 

Arbeidsgruppen vil i inneværende år framlegge forslag til overvåkingsaktiviteter som vil kunne starte opp i 2004. Virksomheten konsentreres om kystområdene, og arbeidsgruppen tar sikte på å samordne forslagene til aktiviteter med kartleggingen i kommunene. Arbeidsgruppen vil på sikt også kunne brukes til å behandle planene for havområdene og marint miljø i Arktis for å utvikle et helhetlig program for norske kyst- og havområder. I dette vil arbeidsgruppen utarbeide forslag og prioriteringer som sikrer koordinering med andre virksomheter som har betydning for norsk overvåking, herunder:

· implementeringen av EUs vannrammedirektiv 

· utviklingen av internasjonale programmer for kartlegging og overvåking av biologisk mangfold 

· utviklingen av internasjonale databaser for registrering av marinbiologiske overvåkingsdata 

· arbeidet med opprettelse av marine verneområder

Prioriteringer og forslag til budsjett 

Forslag til budsjett for 2003: 

	Aktivitet
	Antall områder
	Kostnad
	Merknad

	Systematisering av eksisterende data
	4
	150 000
	

	Modelleringsarbeid
	4
	 160 000
	

	Klassifisering etter EUNIS-habitatsystem
	
	200 000
	1)

	Feltundersøkelser og datafangst
	
	
	

	  Store tareskogsforekomster
	4
	358 000
	2)

	  Sterke tidevannsstrømmer
	1 ( + 3 kartl.)
	158 000
	3)

	  Fjorder med naturlig lavt oksygeninnhold
	1 ( + 3 kartl.)
	192 000
	3)

	  Korallforekomster
	1 ( + 3 kartl.)
	461 000
	3)

	  Spesielle kalkalgeforekomster
	4
	103 000
	

	  Nøkkelområder for østers
	1 (+ 1 kartl.)
	112 000
	3) 4)

	  Større kamskjellforekomster
	1 ( + 3 kartl.)
	244 000
	3)

	  Marine fugl og patterdyr
	1 ( + 3 kartl.)
	250 000
	5)

	  Skjellsand
	1 ( + 3 kartl.)
	206 000
	3)

	  Ålegras-samfunn
	1 ( + 3 kartl.)
	190 000
	3)

	  Spesielle tangsamfunn
	4
	231 000
	2)

	  Gyteområder for fisk
	1 (+3 kartl.)
	450 000
	3) 6)

	Evaluering/ rapportering / veiledningsmat.
	
	1 120 000
	

	Konkretisering av plan for overvåking av biol mangfold kyst/hav
	
	415 000
	

	Samlede kostnader
	
	5 000 000
	


1) Klassifisering etter EUNIS-systemet begynner i 2003 og fortsettes i 2004

2) Kostnader ved undersøkelser i fire områder er stipulert til 3 x kostnader i ett område

3) Kostnadene for kartlegging (ikke metodeutprøving/feltarbeid) er stipulert til 25 000 per område
4) Naturtypen er aktuell for Skagerrak og Vestlandet syd for Stadt

5) Stipulert beløp til feltarbeid i ett område og datagjennomgang i øvrige

6) Kostnader til separat tokt for undersøkelser av egg og larver er trukket ut

I utarbeidelsen av forslag til arbeidsprogram og budsjett for 2003 er følgende forutsetninger lagt til grunn: 

· I hvert pilotområde (kommune) gjennomføres det pilotstudium / kartlegging av alle naturtypene i henhold til den marine håndboken (19-2001). Dette gir grunnlag for å vurdere helheten i opplegget til kartlegging og innebærer for kommunene at kartleggingen gjennomføres i ’en runde’.

· Det utarbeides mest mulig like opplegg for alle pilotområdene. For de enkelte naturtypene vil det gi en kostnadsgevinst at samme studiemetodikk og analyser utføres på samme måte i alle områdene 

· I hvert pilotområde innsamles, systematiseres og kvalitetssikres relevante data og lokal informasjon. Arbeidet gjennomføres i samarbeid med arbeidsgruppen for datasamordning

· For flere av naturtypene hvor utvikling av metodikk ikke er avhengig av pilotstudier i flere områder, gjennomføres fullt pilotstudium i bare ett område (dvs. at metodeutvikling prioriteres). I de andre områdene gjennomføres kartlegging etter antatt tilfredsstillende metoder eller såsnart anbefaling om metodikk fra pilotprosjektene foreligger. 

· Arbeidsgruppen har hovedansvar for oppfølging, evaluering og rapportering fra pilotundersøkelsene 

· Arbeidsgruppen fortsetter arbeidet med konkretiseringen av overvåkingsprogram for marint biologisk mangfold. Arbeidet koordineres med programmet for kommunal kartlegging, EUs vannrammedirektiv og marine verneområder 

3.3 Kulturlandskap

Arbeidsgruppens sammensetning:

	Institusjon
	

	LD
	Anette Søraas (gruppeleder), Erik Anders Aurbakken

	NIJOS
	Wendy Fjellstad (sekretær), Harald Bratli / Jogeir Stokland

	Planteforsk
	Ann Norderhaug

	SABIMA
	Hanne Sickel

	DN
	Lars Løfaldli / Akse Østebrøt


Metoder for kartlegging og overvåking av biologisk mangfold i kulturlandskapet

Det brukes ulike klassifikasjonssystemer, kartmateriell, flybilder og metoder med ulike grad av detaljering ved praktisk gjennomføring av kartlegging og overvåking på ulike nivåer.

Det eksisterer flere klassifikasjonssystemer som benyttes i forhold til kulturlandskapet: naturtyper (som kartlegges i kommuner), instrukser for flybildetolking og feltkontroll i overvåking av kulturlandskapet (3Q), truede vegetasjonstyper i kulturlandskapet, samt kulturmarkstyper. Videre eksisterer det utenlandske klassifikasjonssystemer som er relevante i forhold til internasjonal rapportering. De norske klassifikasjonssystemene vektlegger ulike aspekter (naturgrunnlag, hevdformer og –status, sjeldenhet/truethet, praktisk bruksnytte) og de er således supplerende og utfyllende i detaljeringsgrad i forhold til hverandre. Arbeidsgruppen mener det er viktig å få til konsistens i klassifiseringen av kulturlandskap i kartlegging og overvåking. Videre har informasjon om type og hevdstatus viktige implikasjoner for relevant skjøtsel. Det er på denne bakgrunn viktig at man får harmonisert de ulike klassifikasjonssystemene (dvs. får fram hvordan de korresponderer i forhold til hverandre, og får knyttet dem sammen i et felles system).

Kartlegging av biologisk mangfold i kulturlandskapet

Det er særlig to programmer som er relevante for kartlegging av biologisk mangfold i kulturlandskapet: Nasjonal registrering av verdifulle kulturlandskaper og Kartlegging av naturtyper i kommunene.

Nasjonal registrering av verdifulle kulturlandskap ble gjennomført 1991-1994 og resulterte i 276 høyt prioriterte kulturlandskapsområder, hvorav 112 er plukket ut som et representativt nasjonalt utvalg. Denne registreringen benyttet en helhetlig (holistisk) tilnærming som særlig vektla biologiske og kulturhistoriske verdier, men også estetisk og pedagogisk verdi samt verdi for friluftsliv ble brukt som støttekriterier. Registreringen ble gjennomført fylkesvis, og ca. 10-15 områder i hvert fylke ble gitt høy prioritet. Områdene er ofte arealer på flere kvadratkilometer og spenner dermed over en mosaikk av naturkvaliteter og eiendommer/gårdsenheter. I utgangspunktet ble det beskrevet hvilke kvaliteter som fantes innenfor områdene, uten at disse ble nærmere stedfestet. I ettertid har en gjennom spesialprosjekter kartlagt og dokumentert biologiske kvaliteter i detalj i en rekke av disse områdene. 

Kartlegging av naturtyper i kommunene er et pågående program 1999-2003. I dette programmet kartlegges i alt 15 naturtyper i kulturlandskapet (hvorav 3-4 representerer urbane naturtyper eller på annen måte er noe perifere i forhold til kulturlandskapet). Områdene som kartlegges er mindre arealenheter, ofte 10-100 daa, som ofte faller innenfor enkelteiendommer/gårdsbruk. Både områder i Nasjonal registrering av verdifulle kulturlandskap og verneområder omfattes av kartleggingen, men det er foreløpig usikkert om kartleggingen av de ulike naturtypene innenfor disse ofte store geografiske områdene er tilfredsstillende. Det gjøres naturtypeklassifisering og en verdivurdering etter følgende kriterier: størrelse og velutviklethet, grad av tekniske inngrep, forekomst av rødlistearter, kontinuitetspreg, og sjeldne utforminger. Ofte er verdivurderingen knyttet til påviste arter og dermed kompetansen til den som har utført feltarbeidet. Kriteriene for verdsetting er omdiskutert fordi vurderingen er subjektiv og utføres av en (eller få) person(er) ved kartlegging i en kommune. Undersøkelsesgraden varierer mye mellom kommunene ettersom arbeidet i stor grad er systematisering av eksisterende informasjon (og dermed reflekterer hva som er gjort tidligere). Omfanget av supplerende feltarbeid varierer fra ingenting til noen få uker. DN skal fortløpende evaluere resultatet av kommunekartleggingen etter hvert som digitale karter ferdigstilles. 

Overvåking av biologisk mangfold i kulturlandskapet

Det er særlig ett større overvåkingsprogram som er relevant for biologisk mangfold i kulturlandskapet: Tilstandsovervåking og resultatkontroll i jordbrukets kulturlandskap (3Q). Programmet gjennomfører periodisk overvåking av ca. 1475 flater av 1 km2 med en omdrevsperiode på 5 år. En femtedel av flatene fotograferes hvert år og første omdrevsperiode var 1998-2002. Programmet er i utgangspunktet avgrenset til flyfotografering og tolking av flybilder, men det utføres en feltkontroll av flybildetolkingen på 10 % av flatene.

Overvåkingen i 3Q-programmet gjelder produksjonslandskapet generelt og ikke overvåking av spesielt verdifulle kulturlandskap, naturtyper eller arter. 

Forslag til tiltak og begrunnelse

Harmonisering av klassifikasjonssystemer med retningslinjer for feltregistreringer prioriteres høyt fordi det er et behov for å samordne ulike systemer som benyttes i dag. Spesielt er det behov for å utarbeide en praktisk og omforent klassifikasjon av hevdstatus, både for å angi relevante skjøtselstiltak på konkrete lokaliteter og for å kunne overvåke tilstandsutviklingen med hensyn til skjøtsel/hevd.

Under kartlegging i 2003 prioriteres supplering av arbeidet innen de nasjonalt verdifulle kulturlandskapene, både økonomisk og i tid. Dette programmet er fullført i sin første fase, og vi kan raskt få oversikt over suppleringsbehov. Disse områdene er videre sentrale med tanke på å målrette virkemiddelbruk, noe som fordrer oppdatert informasjon av høy kvalitet. Det er også viktig å supplere den kommunale kartleggingen utenom de nasjonalt verdifulle områdene, om det viser seg nødvendig (etter evalueringen som er planlagt i DN’s regi). Denne suppleringen bør avvente fullføring av første fase, for å få bedre oversikt over hvilke kommuner som skal prioriteres i forhold til supplerende registreringer.

Innen overvåking prioriteres utvidelse av den ekstensive overvåkingen til utmarksarealer (nasjonalt verdifulle områder, seterregionen, kystlynghei) i tid. Dette skyldes at omdrevsfotograferingen starter opp i 2004 (2. omdrev) og det kreves forarbeid for disse nye områdene. Den intensive overvåkingen anbefales oppstartet i 2005 for å forskyve hovedvekten i overvåking til de to siste årene i planleggingsperioden.

Det er ført opp tre aktiviteter som vi mener bør ha høy prioritet under gruppe 1 Truede arter og naturtyper og Artdatabank. Det er derfor ikke budsjettert med midler til dette.

Sammendragstabell: Oversikt over foreslåtte tiltak, arbeidsgruppens prioritering av disse, anslag på årlig budsjet og, perioden for gjennomføringen. (NB Arbeidsgruppens representant fra DN prioriterer harmonisering av klassifikasjonssystemer i tiltak 3.1.1 høyt, men ikke standardisering av feltmetoder og i tillegg mener at prioriteten av tiltakene 3.1.3, 3.2.1.a, og 3.3.3 e bør være 1. Representanten fra Planteforsk mener også at prioriteten på 3.1.3 bør være 1).

	Tiltak nr.
	Ny aktivitet/ Utvidelse av eksisterende aktivitet
	Prioritet
	Forventet årlig kostnad

	
	
	
	2003
	2004
	2005
	2006

	Metodeutvikling

	3.1.1
	Harmonisere og standardisere habitats​klassifisering og retningslinjer for felt​registrering i kulturlandskapet
	1
	400
	300
	-
	-

	3.1.2
	Lage tolkingsnøkler for identifisering av naturtyper fra IR-flybilder
	1
	200
	200
	-
	-

	3.1.3
	Gjennomgå og tilgjengeliggjøre regionale lister for indikatorarter
	2
	300
	100
	-
	-

	3.1.4
	Indikatorutvikling og nasjonale nøkkeltall
	1
	Andre

	3.1.5
	Vurdere kriterier, metodikk for genressurser
	1
	Andre

	Kartlegging

	3.7 3.2.1.a
	3.8 Supplere kommunal kartlegging av naturtyper i kulturlandskapet etter behov
	2
	-
	-
	1000
	1000

	3.2.1. b og c
	Supplere kartlegging av naturtyper i nasjonalt verdifulle kulturlandskaper og verneområder i kulturlandskapet
	1
	1200
	1500
	500
	500

	3.2.2
	Kartfeste/digitalisere kjente forekomster av truede arter og truede vegetasjonstyper i kulturlandskapet
	1
	Gruppe 1

	Overvåking

	3.3.1
	Etablere overvåking av referanseområder som er spesielt verdifull for biologisk mangfold - utvidelse av 3Q-programmet
	1
	400
	500
	500
	500

	3.3.2
	Etablere feltbasert overvåking av naturtyper og arter på et utvalg av eksisterende 3Q-overvåkings​flater
	1
	-
	-
	600
	600

	3.3.3.

a-c
	Etablere feltbasert overvåking av naturtyper og arter på et utvalg av nye overvåkings​flater i spesielt verdifulle naturtyper (flater etablert i 3.3.1)
	1
	-
	-
	200
	200

	3.3.3.d
	Truede arter (populasjonsovervåking)
	1
	Gruppe 1

	3.3.3.e
	Overvåking av fremmede arter
	2
	Gruppe 1

	
	Sum (prioritet 1 og 2)
	
	2500
	2600
	2800
	2800


3.4 Skog

Arbeidsgruppen har bestått av:

	Institusjon
	

	LD
	Steinar Bø (gruppeleder)

	NINA
	Erik Framstad (sekretær)

	NIJOS
	Odd Eilertsen, Jan Erik Nilsen

	DN
	Signe Nybø

	Forsvarsbygg
	Bjørn Arne Rukke

	MD
	Asbjørn Solås

	Skogforsk
	Kåre Venn, Dan Aamlid

	SABIMA
	Rune Aanderaa


Harmonisering av kartlegging av biologisk mangfold i skog

Arbeidsgruppen mener det må legges til rette for at Naturtypekartleggingen og MiS sammen dekker behovet for kartlegging av biologisk mangfold i skog. Selv om disse programmene i utgangspunktet har forskjellig formål og innretning, er det ved arealprioritering og enkelte justeringer i metoder og supplering av vurderingsgrunnlag mulig å få de to systemene til å virke bedre sammen og unngå unødvendig overlapp og dobbeltregistrering. 

Arbeidsgruppens forslag innebærer at det må gjøres tilpasninger i metodikken for kartlegging, slik at bl.a. data fra MiS kan aggregeres og nyttes til avgrensing av naturtyper etter DNs håndbok 13. Det er også en forutsetning for harmonisering mellom de to kartleggingsoppleggene at rettigheter og tilgang til data fra MiS blir avklart. Arbeidsgruppen mener videre at det vil være en fordel for tilgjengelighet og dataflyt at andre aktører legger til rette for kompatible data. Statskog SF og Forsvaret vil generelt sett ivareta dette ved de systemene de kartlegger etter.

Arbeidsgruppen mener det er viktig å sikre at verdivurdering og rangering av identifiserte områder er kvalitativt god. Ikke minst avhenger dette av at registreringene har tilstrekkelig kvalitet og at tilfredsstillende faglig kompetanse er benyttet i arbeidet. Begge de aktuelle programmene er i ferd med å gjennomføre sin første ordinære kartlegging, og det er viktig å foreta en grundig evaluering av de resultatene som framkommer. Dette må legges til grunn for innretning av juridiske og økonomiske virkemidler. Her vil det spesielt være nyttig med en nærmere analyse og evaluering av hvordan Naturtypekartleggingens verdikriterier kan tilpasses datagrunnlag og vurderinger som framkommer fra MiS.  Arbeidsgruppen mener videre at kunnskap om hvor det er viktige områder for biomangfold, må gjøres allment tilgjengelig. 

Ved behandlingen av biomangfoldmeldingen viste Stortinget også til at i tillegg til etablering av en artsdatabank vil den tverrsektorielle kartleggingen og overvåkingen av biologisk mangfold bidra til å bedre kunnskapen om rødlisteartenes status, særlig ved at kartleggingen framskaffer ny dokumentasjon om rødlisteartenes utbredelse og miljøkrav. Det vil derfor være viktig at både Naturtypekartleggingen og MiS så langt som mulig legger til rette for at nye observasjoner av rødlistearter innenfor disse oppleggene dokumenteres og registreres på en konsistent måte i nasjonale databaser. 

Geografiske dekning ved kartlegging av biomangfold i skog

Dagens programmer for kartlegging av biomangfold i skog dekker i praksis ikke all skogsmark, siden MiS er konsentrert til aktivt drevet skog med skogbruksplan og kommunene ofte prioriterer Naturtypekartlegging til arealer under press utenom skog. Arbeidsgruppen mener imidlertid at kartlegging av biomangfold i skog bør gjennomføres også i områder der det ikke er planer om hogst, utbygging e.l. Intensitet og omfang må vurderes i forhold til de midler som stilles til rådighet, men i utgangspunktet har det verdi:

· å få oversikt over biomangfoldet knyttet til alle typer skogarealer, dels for å få innsikt i variasjonen i skognaturen, dels for å kunne sammenfatte tilstanden for biomangfold på regional eller nasjonal basis

· å kunne vurdere tilstanden for biomangfold i for eksempel verneområder som referanse for tilstanden i skog under ulike former for utnyttelse

Arbeidsgruppen mener derfor at kartleggingen av områder for biomangfold bør utvides til å omfatte tilnærmet all skogsmark. I vernet skog, uproduktiv skog og skog over/nord for barskogsgrensa vil slik kartlegging kunne skje både etter opplegget for DNs Naturtypekartlegging og etter MiS. Det er imidlertid viktig å legge til rette for at registreringene kan foregå etter det opplegget som er mest kostnadseffektivt på ulike skogarealer.

Overvåking

Arbeidsgruppen har tolket mandatet slik at overvåking av biomangfold også inngår i de vurderinger som er forutsatt under budsjettforslaget pkt 2 (jf avsnitt 1.1 ovenfor). Arbeidsgruppen legger til grunn at prioriteringer angående overvåking vil være aktuelle mot slutten av den 4-års-perioden satsingsforslaget gjelder for. 

Med programmer for overvåking av biomangfold i skog forstår arbeidsgruppen her systematisk, spesifisert og gjentatt innsamling av data med relevans for artsmangfold eller økosystemtilstand i skog. Slike programmer kan være lagt opp for å gi et statistisk holdbart og representativt uttrykk for tilstanden innen gitte større arealer som f.eks. landet, regioner eller fylker (ekstensiv, arealrepresentativ overvåking), eller de kan være avgrenset til å beskrive tilstanden i utvalgte enkeltområder mer detaljert (intensiv, områdebasert overvåking). 

Arbeidsgruppen mener at et nasjonalt program for kartlegging og overvåking av biomangfold må omfatte både ekstensiv og intensiv overvåking. 

Arbeidsgruppen mener også at det må bygges videre på eksisterende programmer. 

Forslag til og prioritering av tiltak

	Pri
	Ny aktivitet/ Utvidelse av eksisterende aktivitet
	Forventet årlig kostnad (i tusen kr)
	Antatt ansvarlig forvaltningsomr. (dep.)

	
	
	2003
	2004
	2005
	2006
	3.9 


	1
	2

Det bør legges til rette for at data inn​samlet ved MiS-kartleggingen kan gi grunnlag for å identifisere, avgrense og dokumentere områder som er kom​patible med Naturtypekartleggingen. 
	300
	400
	0
	0
	LD, DN

	2
	3
Det bør gjennomføres en evaluering av resultatene fra begge kartleggingssys​temer med vekt på hvordan systemene identifiserer og ran​gerer viktige områder for biomangfold. 
	400
	500
	0
	0
	LD, DN

	3
	8
Eksisterende data/kunnskap om bio​mang​fold i verneområder bør syste​mati​seres og gjøres tilgjengelig digitalt
	300
	300
	0
	0
	DN

	4
	1
LD og DN bør utarbeide en felles in​formasjon om Naturtypekartlegging og MiS 
	50
	0
	0
	0
	LD, DN

	5
	4
Nye funn av rødlistearter og andre arter bør inngå i kartleggingen for bedre dokumentasjon av områdene; funnene må kvalitetssikres for bruk i nasjonale databaser 
	100
	100
	0
	0
	LD, DN

	6
	5
Det bør utvikles en konkret strategi for kartlegging av biomangfold i skogom​råder der skogeiere ikke bestiller skogbruksplan med MiS 
	50
	0
	0
	0
	LD, NIJOS

	7
	10
En infrastruktur for intensiv, område-basert overvåking bør etableres med utgangspunkt i områdene til dagens programmer for intensiv overvåking i skog.
	0


	0
	0
	0
	LD, DN

	8
	15
Det bør vurderes behov for supplering og rasjonalisering av dagens områder for intensiv overvåking av biomangfold i skog 
	0
	0
	0
	0
	LD, DN

	9
	9
Det bør legges til rette for en landsdekkende infrastruktur for ekstensiv, arealrepresentativ overvåking av biomangfold basert på 3x3 km rutenettet til Landsskogtakseringen og et utvalg punkter knyttet til et 18x18 km nett; rapport om opplegg knyttet til 18x18 km nett utarbeides
	100
	100
	0 
	0
	LD, DN

	10
	14
Det bør etableres samarbeid om tolking av resultater fra ekstensiv overvåking av biomangfold i skog, med deltakelse fra NINA, NIJOS og Skogforsk.
	0
	0
	0
	0
	LD, DN

	11
	11
Utprøving av registrering av parametere for biomangfold basert på MiS-kriterier i Landsskogtakseringen bør videreføres som et kjerne​sett for biomangfold i skog.
	0
	0
	0
	0
	LD

	12
	13
For flater i skog i et 18x18 km ekstensivt overvåkingsnett bør det utvikles kostnads-effektive metoder for registrering av spurvefugl, epifytter, markvegetasjon og et utvalg vedsaprofytter 
	400
	400
	1000
	1000
	DN

	13
	12
Dekningen av Landsskogstakseringens flater bør utvides til også å omfatte verneområder og annen skogsmark som i dag ikke er dekket; rapport om opplegg og kostnader utarbeides
	100
	0
	0
	0
	NIJOS

	14
	16
For intensiv overvåking bør det utvikles harmoniserte registrerings- og analysemetoder for et sett med kjerneparametere for arealdekke, skogstruktur, markvegetasjon.
	0
	0
	1000
	1000
	LD, DN

	15
	7
Kartlegging av biomangfold i skog bør utvides til også å dekke verneområder.
	100
	100
	0
	0
	DN, (2 kr pr daa)

	16
	6
Kartlegging av biomangfold bør utvides til også å dekke uproduktiv skog, inkludert skog over/nord for barskogsgrensa.
	100
	100
	0
	0
	LD, (3 kr pr daa) 

	
	Total 
	2000
	2000
	2000
	2000
	


3.5 Ferskvann

Gruppen har bestått av: 

Jan Henning L'Abée-Lund, NVE, Eli-Anne Lindstrøm, SABIMA, Dag Berge, NIVA, Ann Kristin Schartau, NINA, Jan Abrahamsen, MD, Børre Dervo, NINA, Steinar Sandøy, DN Anne Lyche Solheim, NIVA erstattet Dag Berge i siste del av gruppen arbeid. 

	Institusjon
	

	NVE
	Jan Henning L'Abée-Lund (gruppeleder)

	NINA
	Børre Dervo (sekretær), Ann Kristin Schartau

	SABIMA
	Eli-Anne Lindstrøm

	NIVA
	Dag Berge, Anne Lyche Solheim

	MD
	Jan Abrahamsen

	DN
	Steinar Sandøy


Arbeidsgruppen for ferskvann har følgende forslag på tiltak: 

1. Bistå kommunene med kartlegging av biologisk mangfold i ferskvann. En viktig oppgave er å bidra til at den kommunale kartleggingen av naturtyper og prioriterte ferskvannslokaliteter blir gjennomført etter planen. Fordi det for ferskvann er mange vanskelig tilgjengelig og mangelfullt kjente organismegrupper, vil det være viktig med faglig bistand til kommunene i deres kartleggingsarbeid. Denne bistanden kan være i form av:

· tiltakspakke med kommunale datasett, veiledningsmateriell og veiledning (faglig kartleggingsbistand).

· fylkesvise gjennomgang av naturtyper i ferskvann og prioriterte ferskvannslokaliteter basert på eksisterende data.

· fylkesvis kartlegging av naturtyper. 

2. Vurdering av eksisterende datasett. Vurdere de datasettene som kommunene leverer til fylkesmannen opp mot kunnskapen man i dag har om forekomst av rødlistearter. Denne kunnskapen kan brukes til å målrette eventuell kartleggingsbistand til kommunene eller å igangsette nye overvåkingsprogram eller justere eksisterende program. Målet med vurderingen av eksisterende kartlegging vil være å finne ut om enkelte rødlistearter faller utenfor den kartleggingen som skjer i regi av kommunene. 

3. Tilrettelegge eksisterende datagrunnlag. Det eksisterer mye data gjennom rapporter, notater og strukturerte datasett (databaser og lignende.) som er vanskelig tilgjengelig for kommunene. Innenfor ferskvann er det spesielt mye data i forbindelse med vassdragsreguleringer, etterundersøkelser og verneplanarbeid. Disse dataene og referansene bør struktureres og gjøres lettere tilgjengelig.
4. Arbeid i ekspertgruppe. For å avbøte problemet med at det for ferskvann er mange vanskelig tilgjengelig og mangelfullt kjente organismegrupper, anbefales det å opprette en ekspertgruppe av ferskvannsbiologer. Denne ekspertgruppen vil kunne bistå i å prioritere hvilke organismegrupper som bør ha spesielt fokus, vurdere kvaliteten på eksisterende kartlegging og overvåking, samt bistå med kvalitetssikring av data.
5. Opprettholde igangsatt overvåking og iverksette planlagt overvåking. Gjennom tidligere utvalgsarbeid er det laget detaljerte planer for kartlegging og overvåking av ferskvann. Disse planene bør gjennomføres. Videre er det viktig å opprettholde allerede igangsatt overvåking.
Gruppen velger for perioden 2003 til 2006 og prioritere følgende tiltak:
	Oppgave
	2003
	2004
	2005
	2006

	Bistå kommunene med kartlegging av BM i ferskvann
	1,50
	1,50
	
	

	Vurdere eksisterende datasett
	0,40
	
	
	

	Tilrettelegging av eksisterende datagrunnlag
	0,25
	0,65
	1,60
	1,60

	Arbeid i ekspertgruppe
	0,20
	0,20
	0,20
	0,20

	Sum
	2,35
	2,35
	1,80
	1,80


Et mindretall, Jan Henning L’Abée-Lund, mener det vil være uheldig ikke å prioritere sterkere arbeidet med å øke tilgjengeligheten av allerede innsamlede opplysninger og data som har relevans for kartlegging av biologisk mangfold, fremfor innsamling av nye data. En slik omprioritering vil kunne ha konsekvenser for fordelingen av de økonomiske midlene. 

3.6 Biologisk informasjon fra konsekvensutredninger

Arbeidsgruppen har bestått av: 

Bjørn Iuell, Vegdirektoratet, Rune Søyland, Forsvarsbygg, 

Harald Hove Bergmann, Kommunenes sentralforbund og Frode Nordang Bye, SABIMA. Gunnar Sander, Polarinstituttet, har vært observatør. C, Direktoratet for naturforvaltning har vært sekretær for gruppen, mens Aud Tennøy, Norsk institutt for by- og regionforskning, har ledet gruppen og ført sluttrapporten i pennen.

	Institusjon
	

	NIBR
	Aud Tennøy (gruppeleder)

	DN
	Kristin Bodsberg (sekretær)

	Vegdirektoratet
	Bjørn Iuell

	Forsvarsbygg
	Rune Søyland

	KS
	Harald Hove Bergmann

	SABIMA
	Frode Nordang Bye

	NP
	Gunnar Sande (observatør)


Eksisterende konsekvensutredninger 

Gruppen har diskutert hvorvidt det bør gjøres en innsats for å hente ut data om biologisk mangfold fra eksisterende konsekvensutredninger. Gruppen har kommet frem til at dette vil være svært ressurskrevende, og at kvaliteten på data i mange tilfeller med stor sannsynlighet vil være dårlig. Data fra eksisterende konsekvensutredninger vil i prinsippet bli oppfanget av de kommunale kartleggingsprosjektene, og på denne måten tilflyte de kommunale/nasjonale databasene. Gruppen anbefaler derfor ikke at det settes i gang aktiviteter for å hente ut data fra eksisterende konsekvensutredninger, men at innsatsen heller fokuseres på å utarbeide systemer og rutiner som sikrer at data om biologisk mangfold som i fremtiden fremskaffes i forbindelse med konsekvensutredninger, gjøres tilgjengelige gjennom nasjonale og kommunale databaser. 

Fremtidige konsekvensutredninger

Rapporteringsnivå.

For å sikre et forvaltningsrelevant nivå på datainnsamlingen er det viktig å avklare hva slags data om biologisk mangfold som ønskes rapportert til databasen. Type data bør angis i henhold til DNs klassifisering av data om biologisk mangfold. Videre må det avklares om dataene skal leveres som rådata eller om verdivurderinger gjort i forbindelse med konsekvensutredningen skal være en del av de data som rapporteres.

Standardisering av registrering og rapportering

Det må stilles klare krav til hvilke standarder og formater data skal registreres og rapporteres etter.  Blant annet må systemet for kommunal kartlegging og verdisetting av biologisk mangfold vurderes i forhold til egnethet for alle parter parter som har en rolle i konsekvensutredningsarbeidet.

Kvalitetssikring

Ansvar for kvalitetsikring av data fra konsekvensutredninger må avklares, og kapasitet til å gjennomføre dette arbeidet må etableres. 

Virkemidler for å få tiltakshavere til å levere data i hht systemet

Dersom det beskrevne systemet skal fungere, må kravene om at data skal rapporteres og på hvilket format/etter hvilken standard, forankres i regelverket. Arbeidsprogrammet for 2003-2005 må avklare hvilke virkemidler som er best egnet for å få tiltakshavere og ansvarlig myndigheter til å rapportere de ønskede data på riktig format til riktig adresse. Videre må det utarbeides en veileder som beskriver hvilke data som ønskes rapportert, hvilket format som skal brukes og hvor data skal rapporteres. 

Belønning i form av bedre og mer tilgjengelige data i plansaker

Det bør innhentes informasjon om hvilke krav og behov brukere av data om biologisk mangfold i plansaker har til kvalitet og tilgjengelighet på databasene. 

Evaluering av hvordan det nye systemet fungerer

Det vil med stor sannsynlighet finnes et forbedringspotensial i det systemet som konstrueres og iverksettes. For å optimalisere systemet, både i forhold til bruk og leveranse av data, må det gjennomføres en evaluering etter kort tid. 

Viktige utfordringer

De viktigste utfordringene som vil dukke opp i arbeidet med å gjennomføre de skisserte endringene, vil sannsynligvis være: 

· Datainnsamling: Å få tiltakshavere, konsulenter og andre til å legge om metodikken

· Standardisering: Å oppnå enighet om opplegg og detaljeringsgrad

· Kvalitetssikring: Kompetanse og ressurser hos kvalitetssikrer (DN, FM, kommunene)

· Rapportering: Enighet om format, koder, rutiner

· Rettigheter til data: problemstilling som må avklares

Arbeidsmetode og kostnader

Kostnadene vil avhenge mye av hvordan arbeidet organiseres og hvem som utfører aktivitetene. Dersom oppfølgingsansvaret legges utenfor forvaltningen, kan dette øke kostnadene betydelig. Kostnadsoverslagene er basert på at forvaltningen leder det videre arbeidet, men trekker inn berørte parter i utredningsarbeidet. Det er viktig at problemstillingene sees i sammenheng og ikke splittes opp og utredes hver for seg. 

Prioriterte tiltak fra gruppa

I tabellen under er gruppens forslag til aktiviteter i arbeidsprogram 2003 – 2005 prioritert, prissatt og fordelt på antatt ansvarlig forvaltningsområde/departement.

	Prioritet
 (A, B, C)
	Forslag til aktiviteter i Arbeidsprogram 2003-2005
	Antatt årlig kostnad


	
	
	2003 
	2004 
	2005 
	2006

	-
	1. Hvilke data ønskes rapportert?
	-
	-
	-
	-

	A
	1.1 Avklaring av hva slags data som ønskes levert til databasen. 
	50
	
	
	

	A
	1.2 Avklaring av om data skal leveres rå eller verdisatte. 
	0
	
	
	

	-
	2. Felles standard for registrering og rapportering
	-
	-
	-
	-

	A
	2.1 Avklaring med tiltakshavere om DNs håndbok 13 er brukbar som standard/ format for registrering/ rapportering av KU-data til den nasjonale databasen, og hvilke endringer som evt må gjøres.
	100
	50
	50
	

	A
	2.2 Gjennomføre nødvendige justeringer, og utarbeide en omforenet standard.
	100
	
	
	

	C
	2.3 Avklare hvordan interessante data fra overvåking etter gjennomført tiltak kan tilføres den nasjonale databasen.
	
	
	
	100

	-
	3. Kvalitetssikring av data
	-
	-
	-
	-

	A
	3.1 Det må avklares hvem som skal være ansvarlig for å kvalitetssikre data fra KU som skal inn i den nasjonale databasen; hvilken adresse datafilene skal sendes til.
	50
	
	
	

	B
	3.2 Fylkesmannen må gjøres i stand til å foreta regional vurdering og kvalitetssikring (ressurser, kompetanse)
	0
	
	
	

	-
	4. Virkemidler for å sikre at KU-tiltakshavere leverer data til systemet.
	-
	-
	-
	-

	A
	4.1 Det må avklares hvilke krav som skal stilles til tiltakshavere om registrering og rapportering.
	100
	
	
	

	A
	4.2 Det må avklares hvordan og hvor slike krav skal hjemles/fremgå.
	50
	
	
	

	A
	4.3 Det må utarbeides en veileder/håndbok som omhandler krav til standard/format for registrering og rapportering av KU-data, og hvordan disse kravene skal hjemles
	
	100
	200
	

	C
	5. Det bør innhentes informasjon om hvilke krav og ønsker de som bruker data om biologisk mangfold i plansaker har til kvalitet og tilgjengelighet på databasene. 
	
	100
	
	

	B
	6. Evaluering av hvordan det nye systemet fungerer
	
	
	
	100

	
	Sum
	450
	250
	250
	200


1. I prioriteringen har vi delt forslagene inn i tre kategorier, de aktiviteter som må gjennomføres for at det foreslåtte systemet skal kunne fungere (A), aktiviteter som bør gjennomføres, gjerne for å få en bedre forståelse av situasjonen (B) og aktiviteter som kan gjennomføres dersom man finner det tjenlig (C). 

2. Oppgitt i 1000 kr. 

3.7 Datasamordning

Deltakere i arbeidsgruppen

	Institusjon
	

	DN
	Nils Valland (leder)

	DN
	Bernt Brynhildsen (sekr.), Arild Lindgaard

	Statens kartverk
	Kåre Kyrkjeeide

	Norsk Polarinstitutt
	Lise Øvrum

	NIJOS
	Jan-Erik Nilsen

	Havforskningsinstituttet
	Kjell Bakkeplass

	NIVA
	Jan Karud

	Zoologisk museum, UiO
	Leif Aarvik

	Naturkart
	Ola Martin Wergeland Krog

	Siste Sjanse
	Terje Blindheim

	Eurospatial
	Jan-Erik Andersen


Grunnlaget og prioriteringer

Forslaget om tiltak baseres på den statusoversikt om databaser, dataflyt og formidling som er dokumentert i rapporten fra arbeidsgruppen. Det er gjort vurderinger av de flaskehalser som eksisterer i dagens situasjon i forhold til de mål som er formulert. Tiltakene er en pakke for å produsere mer og bedre data, foredle data og gjøre dem forvaltningsrelevant. Det er lagt vekt på at forvaltningen raskt skal komme opp med noen løsninger som vil gi god tilgjengelighet av de data som finnes. Det må parallelt arbeides med infrastrukturbygging og dataflytorganisering, spesielt hos de naturhistoriske museene. Det er i tiltakslista lagt stor vekt på forslag som må implementeres av den kommende Artsdatabanken (ADB). I forslaget er det lagt hovedvekt på geografisk data om biologisk mangfold, det er lagt hovedvekt på data om fastlandsNorge og kystnære områder. Det er imidlertid også foreslått prosjekter for utvikling av infrastruktur, standarder, rutiner, organisering og dataformidling for overvåkingsdata. Erfaringene fra de geografiske dataene vil være viktig når slike prosjekter gjennomføres.

Når det gjelder de store trekk i rollefordelingen mellom forvaltningen (departementene, direktoratene) forskningsinstitusjonene og Artsdatabanken legger gruppa til grunn den funksjonsfordeling som var forutsatt da vedtaket om Artsdatabanken ble fattet høsten 2001.

Tiltakene er gruppert etter lokalisering i dataflyt-prosessen. Med sløyfe 1 menes dataflyten fra kommunekartleggingen til de nasjonale databasene i forvaltningen. I sløyfe 2 er det foreslått tiltak som organiserer dataflyt der dataene skal forvaltes av gruppen forskningsinstusjoner/ naturhistoriske museer/Artsdatabanken. Sløyfe 3 gjelder fellestiltak for formidling av data fra dataeierne til brukerne. Prioriteringer mellom tiltak innen hver sløyfe framgår delvis av rekkefølge når tiltakene bør iverksettes. De tiltakene som raskest vil gi synlige resultater ligger i sløyfe 1 og 3, noen av tiltakene i sløyfe 2 vil også relativt raskt kunne gi synlige resultater.

Estimat av kostnader og andre ressursbehov (årsverk m.v.) bygger hovedsak på erfaringstall fra lignende prosjekter som noen av de deltakende etater i gruppa har gjort nylig. De kostnadstall som er estimert er behov ut over den pengestrøm eksisterende oppgaver i dag løpende anvender.

Gruppa har ikke tatt stilling til finansiering av tiltakene, imidlertid vil de ansvarlige prosesslederes og deltakende institusjoners eierdepartementer måtte ta ansvaret for finansieringen.

Figur 10.1: Plassering av sløyfene i en fremtidig dataflyt

Anbefalinger om tiltak

	Nr.
	Tiltak
	Prioritet
	År
	Kostnad
	Utf. / adm. av

	
	Sløyfe 1. Kommune til nasjonale databaser
	
	
	
	

	1
	Databeskrivelse for BM-data kommune – nasjonale databaser. 
	1
	2003
	100 000
	DN

	2
	Økte ressurser til kommunal kartlegging, ajourhold og kvaliltetssikring
	1
	2003 -2006
	2 500 000

årlig
	DN

	3
	Kartediteringsverktøy FM
	1
	2003
	50 000
	DN

	4
	Øke kapasiteten for kvalitetssikring hos FM og DN 
	1
	
	2 500 000

årlig
	DN

	
	
	
	
	
	

	
	Sløyfe 2. Nasjonale databaser
	
	
	
	

	5
	Felles databaseplattform for NHM (fire prosessor)
	1
	2003
	2 000 000

+ årlig 400 000
	NHM / ADB

	6
	Utvikle nye artsdatabaser (botanikk, evertebrater og virveldyr) for NHM på valgt plattform (kravspesifisering, datamodell og programmering) Grunndatabaser for Artsdatabanken
	1
	2003 -2004
	9 500 000 ford. på 2 år, deretter årlig 1 000 000
	NHM / ADB

	7
	Konvertere og kvalitetssikre eksisterende data samt nyregistreringer (4 årsverk x 3 databaser)
	1
	2004 -2006
	7 200 000

årlig
	NHM / Forskn.inst. 

ADB

	8
	Samarbeide med NGO-ene om dataproduksjon (for eksempel via SABIMA).
	1
	2004 -2006
	600 000

årlig
	NHM / ADB

	9
	Produksjon, kvalitetssikring og tilrettelegging av data fra interne systemer (NINA, NIVA, Planteforsk, Skogforsk, HI, NP) 
	1
	2003 -2006
	5 000 000

årlig
	ADB

	10
	Etablere spesifikasjoner og produksjonsprosesser for harmonisering av data fra:

· MiS- og naturtypekartlegging

· Forskn.inst. og NHM
	1
	2003

2004-2006
	200 000

800 000
	DN/NIJOS

NHM / Forskn.inst. /

ADB

	11
	Utvikle nasjonal artstesaurus i en artsnavndatabase
	1
	2003
	2 500 000
	ADB

	12
	Utvikle nasjonal tesaurus for påvirkningsfaktorer og habitat.
	2
	2003
	1 500 000
	ADB

	13
	Kategorisering, utvelgelse og tilrettelegging av data for forvaltningen og andre brukergrupper (5 årsverk)
	1
	2004 -2006
	3 000 000

årlig
	ADB

	14
	Etablert standarder, dataflytrutiner, databaseorganisering og drift av innsynsløsninger for overvåkningsdata
	2
	2004 -2006
	500 000 årlig
	

	
	
	
	
	
	

	
	Sløyfe 3. Data- og informasjonsformidling
	
	
	
	

	15
	Etablere WEB-kart funksjonalitet for 10 nasjonale databaser 2,5 årsverk tilpassing + lisenskostn.
	1
	2003 -2006
	3 000 000
	DN, NIJOS, 

SK, ADB, Forskn.inst

	16
	Lage innsynsklient for BM-data i Artsdatabanken
	2
	2003
	1 000 000
	DN, NIJOS, SK, ADB Forskn.inst

	17
	Utarbeide arts- / naturtypespesifikke faktaark for forvaltningen
	2
	2004 - 2006
	1 000 000

årlig
	NHM / ADB

	
	
	
	
	
	


Tabell 10.1: Anbefalinger om tiltak

4. Samordning av data og dataflyt

4.1 Aktører

Innsamlingen av data om biologisk mangfold har en rekke aktører. I det følgende er det gitt en kort presentasjon av de aktørene som er mest aktuelle:

· Konsulentfirmaer - anslagsvis 20-30 konsulentfirmaer påtar seg oppdrag med kartlegging av biologisk mangfold i norske kommuner. Trolig driver NINA med oppbygging av egne nasjonale/regionale databaser, men svært få av de helt private selskapene har ambisjoner om å bygge opp egne nasjonale/regionale databaser (med unntak for data som på sikt er planlagt å inngå i kommunale kartleggingsprosjekter). 

· Kommuner - Omkring halvparten av norske kommuner har startet opp en kartlegging av sitt biologiske mangfold. Kartleggingen er av varierende kvalitet og en del av kartleggingen ble foretatt før håndboka i naturtypekartlegging ble utgitt. Det er derfor et relativt stort behov for kvalitetssikring av data i kommunale baser. Det er på kommunalt nivå at majoriteten av forvaltningsinteressant data om biologisk mangfold blir generert og systematisert. Kommunenes kompetanse og ressurser må på sikt styrkes for at de skal være i stand til å vedlikeholde og supplere sine databaser.

· NGO - Mange ideelle biologisk orienterte foreninger har lang tradisjon på kartlegging av natur og det meste av det som er kartlagt av norsk natur er gjort ved ideell innsats. Eksempler på foreninger som driver med kontinuerlige kartleggingsprosjekt er: NOF, NZF, NBF, NEF, Norsk Soppforening og Nyttevekstforeningen.

· Offentlige samlinger og  Naturhistoriske Museer - De største samlingene finnes i tilknytning til de fire universitetene. Museumsprosjektet ble opprettet for å digitalisere de vitenskapelige samlingene. Hvor mye som gjenstår varierer mellom artsgruppene. Lengst fremme ligger trolig Norsk Lavdatabase.
· Fylkesmannen - Lagrer data først og fremst i Naturbasen og Vanninfo som er administrert av  DN i Trondheim. Fylkesmennene benytter dessuten interne databaser laget i f.eks. Access, Excel ol. Fylkesmannen kvalitetssikrer dataene som kommer fra den kommunale kartleggingen før disse dataene legges inn i Naturbasen og Vanninfo.
· DN - MD´s fagdirektorat for naturforvaltning. DN har laget en rekke håndbøker i kartlegging og verdisetting av biologisk mangfold og administrerer det landsomfattende statlig/kommunale kartleggingsprogrammet. http://www.dirnat.no/wbch3.exe?p=1834. DN er systemeier og driftsansvarlig for Naturbasen. DN  bruker også Vanninfo (som driftes i samarbeid med NINA og Eurospatial). Data fra kartleggingen lagres i disse to databasene.

· Arealis - Et nasjonalt prosjekt med målsetting å gjøre areal-, ressurs- og planinformasjon lettere tilgjengelig i kommuner og fylker. Hovedmålsettingen er å organisere et effektivt opplegg der informasjon i form av kart og tilhørende informasjon flyter fra fagmyndigheter til planmyndigheter. I tillegg til midler fra MD bidrar etatene som deltar med betydelig egeninnsats for å realisere AREALIS. Statens kartverk har ansvaret for den sentrale organiseringen av AREALIS samt å forvalte og distribuere datasettene i AREALIS. Fylkesmennene har ansvar for å velge ut og bearbeide BM data og tilrettelegge for Statens kartverk. På sikt vil distribusjonen av data gå gjennom internett fra sentrale dataeiere via en AREALIS-webklient til kommunene.

· MI-alliansen (NINA, NIKU, NIBR, NIVA, NILU og Jordforsk) - Delvis statsfinansierte institusjoner som genererer og lagrer mye biologiske data. Av disse har NINA tatt oppdrag for kommunene med kartlegging av biologisk mangfold. Innenfor MI-instituttene finnes det en rekke databaser, men antakelig er det bare NINA og NIVA som har data som er interessante i denne sammenhengen.
· NIJOS – har gjennomført biologisk mangfoldregistreringer på oppdrag for noen kommuner. Det er utviklet en egen database for dette formålet. NIJOS har en god del planteregistreringer i forbindelse med vegetasjonskartlegginger som er gjennomført. Disse dataene er ikke systematisert. Digitalt markslagskart (DMK) er et viktig datasett som grunnlag for den kommunale kartleggingen. Det arbeides med etablering av en sentral database for MiS-data ved NIJOS. Arbeidsgruppen for skog har foreslått at naturtypekartlegging etter DN’s håndbok og MiS-kartlegging harmoniseres.
· Nork Polarinstitutt (NP) – Samler inn og lagrer biologiske data fra norsk Arktis og Antarktis. Fauna- og Sjøfugldatabasene er to viktige databaser i biologisk mangfold sammenheng på NP,  men også en rekke andre baser er i bruk (ofte en-arts baser).
· NISK – har i flere år hatt forskere som har bygget betydelige entomologiske datasett. Gjennom MIS prosjektet har de også samlet store datasett for mange artsgrupper fra skogsmiljø over hele landet. Disse datasettene foreligger i interne forskningsdatabaser. En del funn blir registrert inn i de museale samlingene.
· Statsskog, Forsvaret, Skogeierforeningene, Friluftsrådene mfl. - En rekke statlige og private bedrifter og organisasjoner driver med kartlegging av biologisk mangfold for å ivareta dette i sin arealforvaltning.
· Havforskningsinstituttet (HI) - Er underlagt Fiskeridepartementet og er den største forskningsinstitusjonen innenfor ressursforvaltning (hav), havmiljø og havbruk i Norge. Har en ledende rolle i å samordne oversikt og lagring av marine miljødata (St.melding 12/2001-2002, "Rent og rikt hav"). Overtar Marine ressurser fra Fiskeriforskning i Tromsø fra 2003. Har en hoveddatabase (TINDOR) som inneholder stedfestede havrelaterte data (fisk (voksne/yngel/larve/egg), dyreplankton, planteplankton, kjemi, salt/temperatur og akustikk) som samles inn ved Havforskningsinstituttet. I tillegg finnes flere mindre databaser og datasett som skal implementeres i hoveddatabasen.
· Artsdatabanken - er under oppbygging. Vil bli en sentral aktør når det gjelder tilrettelegging av biologisk data for det offentlige og private. Innen områdene "datamassasje og datavasking" er det i dag meget store uløste oppgaver som kan legges til en Artsdatabank i samarbeid med forskningsmiljøene. Ved siden av anbefalinger om rødlistestatus, forvaltning av en nasjonal artstesaurus, habitattesaurus og tesaurus over trusselfaktorer ser en for seg at Artsdatabanken skal drifte en innsynsløsning for artsdata som sammen med faktaark om artene skal gi forvaltningen og allmennhet oppdatert informasjon om artenes status.
4.2 Den eksisterende dataflyten

Den eksisterende dataflyten mellom de ulike aktørene er skissert i figur 4.1 under. 

Alle landets kommuner får tilskudd til å kartlegge det biologiske mangfoldet i sin kommune. Resultatene fra denne kartleggingen oversendes til Fylkesmannen, som er ansvarlig for innlegging i de nasjonale systemene Naturbase og Vanninfo. Disse er lokalisert hos DN, som fagdirektorat. Gjennom egne avtaler skal også disse dataene gjøres tilgjengelige for Arealis.

Mange kommuner benytter eksterne konsulenter/NGOere/forskningsinst. til å utføre og kvalitetssikre data i den kommunale kartleggingen.

Kommunene leverer også data til de offentlige samlingene, men volumet her er ikke stort. Motsatt vei leverer også de offentlige samlingene data til kommunene. Volumet her er heller ikke så stort, da bare lite av disse dataene har relevans for forvaltningen.

I tillegg får kommunene data fra en rekke andre institusjoner. Disse dataene er av svært varierende kvalitet, og det største problemet med dataene er at lokaliseringen ikke er nøyaktig nok i forvaltningssammenheng. Datasett fra offentlige samlinger og forskningsinstitusjoner må bearbeides spesielt med tanke på georeferering.

Oppsummert er det i dag etablert en fungerende dataflyt fra kommunene og inn i sentrale system hos DN. Denne dataflyten er styrt av en rekke håndbøker og gjennom tilskudd til kartlegging. Den øvrige dataflyten er mer uformell og er derfor avhengig av personrelasjoner og uformelle nettverk. Dataene i denne delen av dataflyten er også av svært varierende kvalitet.

Figur 4.1: eksisterende dataflyt/datautveksling

4.3 Behov og nødvendige utvidelser

For å få til en optimal, fremtidig samordning og dataflyt vil det være nødvendig med enkelte justeringer og/eller utvidelser av dagens systemer.

For at data i dagens systemer skal gjøres tilgjengelige kreves det at det gjøre grep både av teknisk art og naturfaglig art. De tekniske grepene er beskrevet under et annet kapittel i denne rapporten.

Av naturfaglig art er det flere ting som er viktige;

· En artstesaurus som er fullstendig og som alle er omforent om. Med en fremtidig artdatabank vil det være naturlig å legge utviklingen av en slik artstesaurus til denne artdatabanken.

· Når dataene gjøres tilgjengelige vil dette stille kompetansekrav til dem som skal nyttiggjøre seg av dataene. Samtidig er det viktig at databasene tilrettelegges slik at dette kravet til kompetanse allikevel blir ”overkommelig”.

· Flere av dagens databaser inneholder liten eller ingen informasjon om stedfestingen. For å kunne presentere dataene sammen med andre data må databasene også inneholde best mulig informasjon om lokaliseringen til dataene. Enten punktfesting av dataene, eller i form av egne kartobjekt (punkt, linje, flate) som er koblet mot databasen.

I dagens systemer ligger dataene lagret på svært ulik form og med svært ulik presisjon på dataene. For at systemene skal kunne samordnes bør det derfor være et langsiktig mål at kvaliteten og presisjonen på dataene heves opp mot et jevnt nivå. Dette er imidlertid en formidabel oppgave som det vil ta svært lang tid å gjennomføre.

På kort sikt bør man derfor gå inn for å kunne dokumentere kvaliteten til dataene. En måte som dette kan tenkes løst på er at man tar i bruk metadata (data om data). Disse metadataene må si noe om hva som ligger til grunn for de innsamlede dataene, kvaliteten til dataene, kilder og geografisk nøyaktighet på dataene mm.

Et annet moment som er viktig for en samordning av dataene er at de lagres på en standardisert form. For kartdata, med tilhørende sentrale egenskaper er det utviklet en nasjonal standard (SOSI). Denne standarden er det Statens kartverk som er ansvarlig for å utvikle og videreføre, i samarbeid med aktuelle faginstitusjoner. Data om biologisk mangfold standardiseres i en egen arbeidsgruppe under SOSI hvor bl.a. DN og NIJOS deltar aktivt.

Det vil imidlertid være urealistisk at alt som ønskes standardisert for biologisk mangfold skal standardiseres gjennom SOSI. Det vil derfor være viktig å også trekke på andre standardiseringsmiljø som f.eks. Norsk Allmennstandardisering (NAS).

At dataene gjøres lettere tilgjengelige medfører at langt flere vil ta i bruk dataene. Dette kan være brukere som i utgangspunktet ikke kjenner dataene like godt. Dersom disse finner ut at dataene er svært dårlige eller direkte feilaktige vil tilliten til dataene totalt forsvinne. Dette krever derfor at det er gjort en grundig kvalitetssikring i forkant. Denne kvalitetssikringen må sørge for at dataene som presenteres er riktige, naturfaglig sett og at lokaliseringen (stedfestingen) er best mulig. I den grad stedfestingen er av dårligere kvalitet må dette fremgå av dataene.

4.4 Distribuerte databaser og webinnsyn

For en fremtidig dataflyt vil det være ønskelig at dataene flyttes og/eller kopieres i minst mulig grad. Dette kan oppnås gjennom å la databasene ligge distribuert hos databaseeierne og i stedet sørge for at innholdet blir tilgjengelig gjennom innsyn mot databasene. Det vil da også være ønskelig at man har innsyn mot flere databaser samtidig. På denne måten kan data fra flere databaser presenteres i en sammenstilling og gi brukerne en god oversikt over hva som er registrert.

Teknologien for å få til dette er tilgjengelig og baserer seg på internasjonale standarder for presentasjon av data gjennom et kartgrensesnitt på web. Teknologien som benyttes kalles Web Map Server (WMS). Ved hjelp av forhåndsdefinerte kommandoer kan en bruker sende forespørsler til de ulike databasene. I retur vil brukeren få presentert de dataene som finnes fra de databasene som er forespurt.

Figuren under illustrerer hvordan dette vil kunne fungere.

Figur 7.1: En bruker (WEB leser) sender en forespørsel om et kartutsnitt til 3 databaser. WEB tjenerne til disse databasene sender kartutsnittet tilbake i form av en liten bildefil. De 3 bildefilene presenteres sammenstilt på skjermen til brukeren.

For at denne teknologien skal fungere tilfredsstillende stilles det imidlertid noen krav. For det første baseres den på at dataene presenteres på kart. Dette betyr dermed at dataene i databasen må være stedfestet på en slik måte at de lar seg presentere på kart. Med andre ord må databasen minimum inneholde et koordinatpar for hver registrering. For det andre må dataene tilpasses den internasjonale standarden (WMS). Dette gjelder i første rekke for kartdataene, men kommunikasjonen med selve databasen må også følge visse standarder. Til slutt må dataene ligge lagret slik at de er tilgjengelige fra internett.

Disse teknologiske kravene vil igjen stille krav til kompetanse hos det personellet som skal drifte en slik løsning. Teknologien er imidlertid ikke veldig avansert. Personell med en viss kompetanse innenfor databaser og kartsystemer vil, med relativt lite opplæring kunne drifte et slikt system. Men for å få det utviklet kreves det betraktelig mer kompetanse. Det vil derfor være mest hensiktsmessig å trekke inn eksterne konsulenter til å bygge opp systemet, mens organisasjonen selv kan ta på seg driften.

Dette stiller med andre ord organisasjonene overfor noen organisatoriske og økonomiske utfordringer. Å få på plass et slikt system vil for flere av de aktuelle organisasjonene medføre et økonomisk løft på kort sikt. Utgiftene til å komme i gang vil påløpe for:

· Maskinvarekostnader

· Programvarekostnader

· Konsulentbistand til utvikling av systemet

· Grunnopplæring i drifting av systemet

Deretter vil det være viktig å fokusere på en stabil drift av systemet. Dette krever at organisasjonen har stabil tilgang på personell med nødvendig kompetanse og at dette personellet har tilstrekkelig tid avsatt til å drifte og utvikle systemet. Dette er ofte det punktet det fokuseres minst på, og derfor ofte det punktet som skiller suksess fra fiasko.

En del av organisasjonene har allerede begynt å bygge opp kompetanse og drifter systemer basert på denne teknologien. Dette gjelder bl.a. DN, NIJOS og SK. Også for Arealis vil denne teknologien være sentral i en fremtidig organisering av data inn til dette prosjektet.

På kort sikt bør derfor disse organisasjonene fortsette sin utvikling rundt denne teknologien. De øvrige organisasjonene bør ha som mål å kunne tilby dataene på samme måte. Man må imidlertid forvente at dette må være en satsing på litt lengre sikt, spesielt av økonomiske og organisatoriske hensyn.

4.5 Framtidig dataflyt

En fremtidig dataflyt bør basere seg på minst mulig flytting av data og minst mulig forvaltning av kopier. Den bør derfor baseres på at dataeierne gjør sine data tilgjengelige for innsyn fra andre system. Dette vil også føre til at data fra ulike kilder kan sammenstilles på en helt annen måte enn det som er mulig i dag.

En slik sammenstilling av dataene må koordineres av en etat. I en fremtidig dataflyt vil det være naturlig at Artsdatabanken er ansvarlig for en slik sammenstilling. Artsdatabanken må derfor ha god og løpende kontakt med de ulike dataeierne for å til en hver tid være oppdatert på hvilke data som finnes tilgjengelig hos de ulike aktørene.

4.6 Roller

Innsamling av data bør foregå på lokalt nivå, i første rekke av kommunene. De må selv velge om de ønsker å samle inn dataene selv eller om de ønsker å benytte seg av konsulenter eller NGOere til å gjøre innsamlingen.

Ideelt sett burde så hver kommune gjøre sine data tilgjengelige over internett. Dette er imidlertid en relativt stor belastning, både økonomisk og driftsmessig. Det er derfor mer hensiktsmessig at kommunene overleverer dataene til nasjonale institusjoner som sørger for at dataene gjøres tilgjengelig. For at kommunene skal være i stand til å levere data til de ulike sentrale databasene, er det nødvendig at det utarbeides klare retningslinjer for dataleveranser.

De nasjonale etatene vil ha ansvaret for å kvalitetssikre og harmonisere dataene som kommer fra kommunene og legge dem inn i de sentrale databasene.

Disse sentrale databasene må gjøres tilgjengelige over internett. Dette vil kreve at databasenes oppbygging baserer seg på standardiserte og anerkjente formater og datamodeller.

Artsdatabanken må ha en koordinerende rolle. Det bør være Artsdatabankens oppgave å lage et felles innsyn mot de ulike sentrale databasene slik at dataene fra disse kan sammenstilles og presenteres i sammenheng.

Av andre oppgaver som er sentrale for Artsdatabanken må det legges spesiell vekt på at Artsdatabanken tar ansvaret for å utvikle en Artsnavn-database (Artstesaurus) som alle bruker, en database over rødlisteartene som oppdateres kontinuerlig, en habitatoversikt, en oversikt over trusselfaktorer og at Artsdatabanken utvikler faktaark for artene.

I tabellen under er det gitt en oversikt over de ulike rollene og oppgavene.

	Etat/inst./aktør
	Rolle
	Prioriterte oppgaver

	Kommuner/lokal forvaltning
	Samle inn data, utnytte lokalkunnskapen
	Samle inn og registrere data.

Holde dataene oppdatert.

Supplere regionalleddet med oppdaterte data. 

	Konsulenter/NGOere
	Bistå kommunene med datainnsamling
	Samle inn og registrere data for kommunene.

	Fylkesmannen
	Koordinere og veilede kommunene
	Gi kommunene oppdatert informasjon fra sentrale databaser.

Informere og veilede kommunene om håndbøker, veiledere med mer.

Kvalitetssikre data fra kommunene

	Nasjonal forvaltning
	Ha nasjonal oversikt. Tilrettelegge for innsyn
	Opparbeide nasjonale datasett på grunnlag av den kommunale kartleggingen, samt egen kartlegging.

Gjøre dataene allment tilgjengelige over nett.

Koordinere regionalleddets arbeid.

Gjøre biologisk mangfolddataene tilgjengelig gjennom Arealis

	NHM og forsk.inst.
	Bidra med data og fagekspertise.
	Forvalte egne datasett.

Gi kommunene/regionalleddet tilgang til relevante datasett.

Beholde og bruke sin fagekspertise.

Samspille med Artsdatabanken

	Artsdatabanken
	Koordinere og tilrettelegge for samordning
	Lage innsynsløsning(er) mot de ulike nasjonale datasettene slik at disse kan sammenstilles.

Utvikle Artstesaurus.

Utvikle, tilgjengeliggjøre og drifte offisiell rødliste

Utvikle oversikter over trusselfaktorer og habitatkrav for artene.

Lage faktaark for artene.


Tabell 8.1: Roller og prioriterte oppgaver

4.7 Dataflyt

Målet er at dataene skal være direkte tilgjengelige hos dataeier, med minst mulig kopiering av data mellom institusjonene. På grunn av kostnader og kompetansebehov bør det i første rekke være de nasjonale etatene/institusjonene som tar på seg dette ansvaret.

For at dataene skal være tilgjengelige i den nasjonale innsynsportalen, må de kopieres fra lokalt nivå og inn i de sentrale databasene.

En slik dataflyt vil i stor grad være definert av de ulike rollene slik de er beskrevet i kap. 8.1.

Dataflyt vil foregå i to faser:

1. Når kommunene skal starte opp sin kartlegging av biologisk mangfold får kommunen data fra alle relevante etater/institusjoner. Regionalleddet vil hjelpe til med å samle inn og organisere disse dataene. I sin kartlegging vil kommunene, i tillegg til å nykartlegge, også ajourføre de eksisterende dataene de har fått tilsendt.

2. Når kommunene er ferdig med kartleggingen vil dataene sendes tilbake til regionalleddet og andre aktuelle dataeiere.

Når regionalleddet og andre aktuelle dataeiere får dataene fra kommunen er det deres ansvar å oppdatere alle aktuelle databaser, og dermed gjøre dataene fra kartleggingen tilgjengelige over internett. De kommuner som vil oppdatere sine interne arealdatabaser, planverktøy og saksbehandlingssystemer kan oppnå dette ved å laste ned fra de nasjonale databasene siste versjon av datasett for sin kommune.

Også i samband med dataflyt har Artsdatabanken et særskilt ansvar for å tilrettelegge og koordinere. Mer om Artsdatabanken er beskrevet i kapittel 9. Ved siden av at Artsdatabanken skal ha ansvar for å utvikle og drifte innsynsløsninger for biologisk mangfold, vil datasettene også bli gjort tilgjengelig gjennom innsynsløsningene som Statens kartverk skal drifte i Arealis. I Arealis vil biologisk mangfold være et av mange temadatasett som kommuner og andre får tilgang på gjennom en egen Arealis-tjeneste i geodataportalen. http://www.geonorge.no/

Figur 8.1: Fremtidig dataflyt

4.8 Harmonisering av datasett

Eksisterende kartleggingsprogrammer bør harmoniseres for å unngå dobbeltregistreringer. En kan da utnytte data fra ett kartleggingsprogram til å komplettere definerte datasett i områder som ikke er registrert i et annet kartleggingsprogram.

Eksempelvis kan MiS-data harmoniseres og komplettere naturtypekartlegging etter DN-håndbok 13.

Det er behov for å harmonisere datamodellene og utarbeide kriterier for produksjonsprosessen for eksisterende datasett. Når disse harmoniserte dataene er etablert, må de lagres og forvaltes hos en av de nasjonale hovedaktørene og være tilgjengelige for alle andre aktører gjennom felles innsynsløsning.

Følgende områder bør det startes et utviklingsarbeid på:

· Harmonisering av datasettene fra MiS-kartleggingen og naturtypekartleggingen etter DN-håndbok 13.

· Harmonisering av datasett fra forskningsinstitusjoner og datasett som forvaltes av de andre hovedaktørene.

· Harmonisering av datasett fra NHM og øvrige hovedaktører.

Det haster mest med å harmonisere datasett fra de to store kartleggingene; MiS og naturtypekartleggingen. I påvente av Artsdatabanken bør DN og NIJOS organisere dette arbeidet. Når Artsdatabanken er etablert med tilstrekkelig kompetanse og kapasitet bør denne lede slike harmoniseringsprosesser.

5. Ansvarsdeling og finansiering

�Tiltaksteksten er forenklet.  Tiltak 2 (prioritet 1) omfatter flere aktiviteter.  Teksten som beskriver aktivitetene er under avklaring.

